Dynga (abo tyż Danga) – ôptyczne i meteorologiczne zjawisko, wystympujōnce we formie charakterystycznego wielowystrego łuky powstŏwajōncego we wyniku rozszczepiyniŏ widzialnego światła, porzōnd słōnecznego prōmiyniowaniŏ, załōmujōncego sie i ôdbijajōncego we strzodku licznych kapek wody (bp. dyszcza i mgły) majōncych kształt zbliżōny do ôbłōniatego. Rozszczepiynie światła je wynikym zjawiska dyspersyje, powodujōncego rozdziały we winklu załōmaniŏ światła ô roztōmajtyj dugości wele przi przejściu z luftu do wody i z wody do luftu. Światło widzialne je postrzegalnōm zdrokym tajlōm widma elektrōmagnetycznego prōmiyniowaniŏ i we znŏleżności ôd dugości wele widziane je we roztōmajtych farbach. Kedy słōneczne światło przenikŏ bez kapki dyszcza, woda rozprasza biołe światło (kłōtã welōw ô roztōmajtych dugościach) na skłŏdowe ô roztōmajtych dugościach welōw (roztōmajtych farbach) i ludzke ôko widzi wielofarbny łuk. Ôprōcz faktu, iże we dyndze wystympuje hned ciōngłe widmo farb, wyrōżniŏ sie z prawidła nastympujōnce farby: czyrwōny (na aus łuku), apluzinowy, żōłty, zielōny, modry, indygo i flidrowy (we strzodku łuku). Nojczyńścij ôbserwowanŏ je bazowŏ dynga, atoli mogōm ukŏzać sie tyż dyngi wtōrne i dalsze jak tyż pŏrã zjawisk ôptycznych, tŏwarziszōncych dyndze. Dynga powstŏwŏ naprzeciw klary i niy przinŏleży jeji mylić ze zjawiskym halo, kere wystympuje naôbkoło klary, a powstŏwŏ we wyniku inkszych ôptycznych zjawisk. Dynga ukazuje sie czynsto we mitologiji, religiji, literaturze i kōnszcie. Dyngowŏ fana stanowiyła symbol masońskigo zakōnu Order of the Rainbow Girls (7 farb). Fanã z szejściōma wystrymi pasami (bez farby indygo) uzdały za swōj symbol ruchy LGBT. symbol przewidziany dlŏ dyngi. Klasycznŏ teoryjŏ dyngi. Richtōngi załōmaniŏ. Winkel załōmaniŏ światła "r" je powiōnzany z winklym padaniŏ "i" mustrym, kery wynikŏ z prawa załōmaniŏ światła: formula_1 kaj formula_2 je spōłczynnikym załōmaniŏ wody wzglyndym luftu. Winkel ôdchylyniŏ ôkryślŏ muster: formula_3 formula_4 kaj formula_5 ôznaczŏ wielość ôdbić świytlnego prōmiynia we postrzodku kapki. Winkel ôdchylyniŏ uzyskuje nojmyńszõ wartość, kej pochodnŏ ôdchylyniŏ wzglyndym winkla padaniŏ je rōwnŏ 0. Ôwdy winkel padaniŏ dlŏ prōmiynia, kery ôdbije sie we postrzodku formula_5-krotnie, ôkryślōny je mustrym: formula_7 Jasność załōmanego światła. Spōłczynnik ôdbiciŏ światła ô polaryzacyji rōwnolygłyj i prostopadłyj do szkarty padaniŏ je rōwny: formula_8 We dyndze typu formula_5 wystympujōm 2 załōmaniŏ jak tyż formula_5 ôdbić, bez to bystrość ôsobnych polaryzacyji dyngi ôkryślajōm mustry: formula_11 formula_12 Jeźli ciasnŏ szprica światła ô natynżyniu formula_13 padŏ na nachylonōm pod winklym formula_14 i formula_15 wiyrchniã kapki, mŏ winklowe miary formula_16 i formula_17 Natynżynie światła bydōnce ôd jednyj kapki ô prōmiyniu "a" ôkryślŏ muster: formula_18 Po wydzielyniu z powyższego tajlã znŏleżnõ ôd winkli: formula_19 formula_20 Wartość formula_21 wynikŏ z ôpisanego wyżyj biegu światła we kapce i wynosi: formula_22 kaj: formula_23 – prōmiyń kapki, formula_24 – delka ôd kapki do ôbziyrŏcza. Robert Greenler, "Tęcze, glorie i halo", wyd. Prószyński i Ska, 1998, ISBN 83-7180-107-6. Raymond L. Lee and Alastair B. Fraser, "The Rainbow Bridge: Rainbows in Art, Myth and Science", (2001) Penn. State University Press and SPIE Press, ISBN 0-271-01977-8. M.G.J. Minnaert, "Light and Color in the Outdoors", 1995 ISBN 0-387-97935-2. M. Minnaert, "The Nature of Light and Color in the Open Air", 1973, ISBN 0-486-20196-1. Naylor, John, "Out of the Blue", 2002, ISBN 0-521-80925-8. Supernumerary rainbows Les Cowleys Atmospheric Optics Reflection rainbows About rainbows Spectacular rainbow at Elam Bend (McFall, Missouri) Finding and Photographing rainbow Walter Lewins Discussion on colors and rainbow physics Optics of a water drop – teoryjŏ dyngi podle rozwiōnzań Mie